Samsung har fem nye telefoner med til CES

Samsung har kufferten fuld af nye smartphone-modeller, når de rejser til årets CES-messe, der løber af stablen mellem den 7. og 9. januar. Hele fem modeller, der alle kommer på det danske marked, er med i bagagen.

Blandt nyhederne er Galaxy S10 Lite og Note10 Lite, der er prisvenlige udgaver af Samsungs flagskibsmodeller, mens Samsung Galaxy A71 og A51 kombinerer avanceret kamerateknologi og lang batterilevetid med et stilfuldt design. Galaxy XCover Pro leverer den nyeste teknologi i et stød- og vandtæt design til brug i krævende miljøer.

Premium-funktioner til et bredere publikum

Samsungs nyheder Galaxy S10 Lite og Note 10 Lite bygger videre på Galaxy S- og Note-serien. De nye Lite-enheder indeholder de centrale Galaxy-funktioner, så som den seneste kamerateknologi, en skærm af højeste kvalitet og et batteri med lang levetid – men til en lavere pris end de “tunge” udgaver.

Galaxy S10 Lite er udstyret med Ultimate Pro-grade kamera, som er en funktion der ifølge Samsung muliggør knivskarpe fotos og nem videooptagelse, samt ultravidvinkel- og makrokamera. En ny Super Steady billedstabilisering skal skabe højere stabilitet for fotos og videoer i bevægelse.

Galaxy Note10 Lite giver også brugeren den produktive premium-oplevelse, der findes i Note-serien, ikke mindst takket være S Pen. Med S Pen kan du som bruger nemt styre en præsentation, kontrollere dit videoindhold eller tage et billede.

De to enheder lanceres den 31. januar 2020. Den anbefalede pris for Galaxy S10 Lite er 5.199 DKK og 4.799 DKK for Galaxy Note 10 Lite.

| Galaxy S10 Lite | Galaxy Note10 Lite
Skærm | 6.7” Full HD+ Super AMOLED Plus Infinity-O Display, 2400×1080 (394ppi) HDR10+ certificeret | 6.7” Full HD+ Super AMOLED Infinity-O Display, 2400×1080 (394ppi)
Kamera bag | Trippelkamera Makro: 5MP F2.4 Vidvinkel 48MP Super Steady OIS AF F2.0 Ultravidvinkel 12MP F2.2 | Trippelkamera Ultravidvinkel: 16MP F2.2 Vidvinkel: 12MP 2PD AF F1.7 OIS Telefoto: 12MP F2.4 OIS
Kamera front | Selfie: 32MP, F2.2 | Selfie: 32MP, F2.2
Dimensioner | 75.6 x 162.5 x 8.1mm, 186g | 76.1 x 163.7 x 8.7mm, 198g
Processor | 7nm 64-bit Octa-core processor (Max. 2.8 GHz + 2.4 GHz + 1.7 GHz) | 10nm 64-bit Octa-core processor (Quad 2.7GHz + Quad 1.7GHz)
Hukommelse | 8 GB RAM | 6 GB RAM
Batteri | 4.500 mAh | 4.500 mAh
OS | Android 10.0 | Android 10.0
| |

Nye A-modeller

Samtidig kan Samsung meddele, at Galaxy A71 og Galaxy A51 kommer til det europæiske marked. Begge modeller har Super AMOLED Infinity-O-display i 1.080 x 2.400 pixel opløsning samt fire kameraer. Hovedkameraet i Galaxy A71 har 64 megapixel og Galaxy A51 har 48 megapixel. Ultravidvinkel kameraet har en 123 graders linse, der giver det samme synsfelt som det menneskelige øje, og det besidder også en smart funktion, der automatisk anbefaler brugeren at skifte til vidvinkel, hvis det passer bedre til fotobegivenheden. Makrokameraet giver fokus for at fange alle detaljer på tæt hold, mens dybdekameraet giver brugeren mulighed for at sætte fotoobjektet i midten med Live Focus-effekter.

Galaxy A71 og Galaxy A51 har batterier på henholdsvis 4.500 mAh og 4.000 mAh. Med hurtigopladnings-funktioner på 25W og 15W er det også muligt hurtigt at oplade telefonen, når det er nødvendigt.

Planlagt salgsstart er 31. januar 2020 med en anbefalet pris på 3.699 DKK for A71 og 2.999 DKK for A51.

| Galaxy A71 | Galaxy A51
Skærm | 6.7”, Full HD+ (1080 x 2400), Super AMOLED | 6.5”, Full HD+ (1080 x 2400), Super AMOLED
Kamera bag | Hovedkamera: 64MP, F1.8 Dybdekamera: 5MP, F2.2 Macrokamera: 5MP, F2.4 Ultravidvinkel: 12MP, F2.2 | Hovedkamera: 48MP, F2.0 Dybdekamera: 5MP, F2.2 Macrokamera: 5MP, F2.4 Ultravidvinkel: 12MP, F2.2
Kamera front | Selfie: 32MP, F2.2 | Selfie: 32MP, F2.2
Dimensioner | 163.6 x 76.0 x 7.7mm / 179g | 158.5 x 73.6 x 7.9mm / 172g
Processor | Octa Core (Dual 2.2GHz + Hexa 1.8GHz) | Octa Core (Quad 2.3GHz + Quad 1.7GHz)

Hukommelse

6 GB RAM
64/128 GB lager

4 GB RAM
64/128 GB lager

Batteri | 4.500 mAh | 4.000 mAh
Biometri | On-Screen Fingerprint, Face Recognition | On-Screen Fingerprint, Face Recognition
| |

Til brug i hårdere miljøer

Den sidste af modellerne er Galaxy Cover Pro, der har et særligt holdbart design til brug i krævende miljøer. Telefonen har udskifteligt batteri (4.050 mAh) og er optimeret til brug i våde miljøer gennem en brugerdefineret Wet Touch-funktion og handsketilstand, hvilket øger følsomheden, når der er brug for arbejdshandsker.

XCover Pro er også udstyret med to programmerbare knapper for eksempel til at tænde og slukke lommelygten og til at lave tale om til tekstbeskeder.

For virksomheder kan den blandt andet tilbyde mPOS til styring af betalinger og stregkodescannere for at se produktdetaljer eller anden information på en nem måde. XCover Pro er vand- og stødbestandig i henhold til IP69 og MILSTD 810G og er testet for at kunne klare et fald på 1,5 meter.

Galaxy XCover Pro kommer i butikerne den 31. januar og har en anbefalet pris på 3.999 DKK.

Samsung Galaxy XCover Pro:

Skærm | 6.3” FHD+ (1080 x 2400) TFT, Wet Touch, Glove Mode Infinity Display
Kamera | 25MP/8MP AF + 13MP
Størrelse / Vægt | 165.2 x 76.5 x 9.94 mm 217g
Processor | Octa Core (2GHz)
Hukommelse | 4 GB RAM 64 GB intern opbevaring
Micro SD | Op til 512GB
Batteri | 4,050mAh (udskiftelige) 15W Superhurtigopladning
OS | Android 9.0 (Pie)
Biometrisk autentisering | Fingeraftrykslæser (på siden)
Farve | Sort  * Model- og farvetilgængelighed kan variere efter land og operatør.
Sensorer | Accelerometer, Proximity, Kompass, Gyro

Samsung har fem nye telefoner med til CES